CELEX: 32017R1112
Language: sk
Date: 2017-06-22 00:00:00
Title: Vykonávacie nariadenie Komisie (EÚ) 2017/1112 z 22. júna 2017, ktorým sa mení nariadenie (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane

23.6.2017   
            
            
               SK
            
            
               Úradný vestník Európskej únie
            
            
               L 162/22
            
         VYKONÁVACIE NARIADENIE KOMISIE (EÚ) 2017/1112
   z 22. júna 2017,
   ktorým sa mení nariadenie (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje (1), a najmä jej článok 27 ods. 4,
   keďže:
   
               (1)
            
            
               Podľa článku 27 ods. 1 písm. a) smernice 92/83/EHS sa od členských štátov vyžaduje, aby bol etanol, ktorý bol úplne denaturovaný v súlade s požiadavkami niektorého členského štátu, úplne oslobodený od spotrebnej dane za predpokladu, že tieto požiadavky boli riadne nahlásené a prijaté v súlade s podmienkami stanovenými v odsekoch 3 a 4 uvedeného článku.
            
         
               (2)
            
            
               Denaturačné prostriedky, ktoré sa používajú v každom členskom štáte na účely úplného denaturovania etanolu podľa článku 27 ods. 1 písm. a) smernice 92/83/EHS, sú opísané v prílohe k nariadeniu Komisie (ES) č. 3199/93 (2).
            
         
               (3)
            
            
               Vykonávacím nariadením Komisie (EÚ) 2016/1867 (3) bolo nariadenie (ES) č. 3199/93 zmenené tak, že sa zaviedol jednotný spoločný postup úplného denaturovania etanolu. Podľa tohto spoločného postupu sa na hektoliter absolútneho etanolu používal jeden liter izopropylalkoholu (IPA), jeden liter metyletylketónu (MEK) a jeden gram denatónium benzoátu. Postupom sa mali takisto nahradiť všetky rôzne vnútroštátne postupy denaturovania s cieľom predísť daňovým únikom, vyhýbaniu sa daňovej povinnosti a zneužívaniu.
            
         
               (4)
            
            
               Postup, ktorý sa uplatňoval v nadväznosti na prijatie vykonávacieho nariadenia (EÚ) 2016/1867, nebol v súlade s článkom 27 ods. 3 a 4 smernice 92/83/EHS. Uvedené vykonávacie nariadenie by sa preto malo zrušiť.
            
         
               (5)
            
            
               Určité členské štáty 15. marca 2017 alebo skôr oznámili Komisii denaturačné prostriedky na úplné denaturovanie etanolu, ktoré od 1. augusta 2017 plánujú používať na účely článku 27 ods. 1 písm. a).
            
         
               (6)
            
            
               Komisia doručené oznámenia postúpila ostatným členským štátom najneskôr 15. marca 2017.
            
         
               (7)
            
            
               Jeden členský štát vzniesol námietku podľa článku 27 ods. 4 smernice 92/83/EHS z dôvodu, že postup úplného denaturovania etanolu obsahujúceho jeden liter izopropylalkoholu (IPA), jeden liter metyletylketónu (MEK) a jeden gram denatónium benzoátu na hektoliter absolútneho etanolu sa môže zneužiť, a teda nespĺňa požiadavky článku 27 ods. 1 smernice 92/83/EHS, pokiaľ ide o predchádzanie daňovým únikom, vyhýbaniu sa daňovej povinnosti a zneužívaniu.
            
         
               (8)
            
            
               Členské štáty, ktoré neoznámili svoj úmysel používať nové denaturačné prostriedky, by mali aj naďalej uplatňovať postupy, ktoré už boli zahrnuté v prílohe k nariadeniu (ES) č. 3199/93 pred tým, než bolo zmenené vykonávacím nariadením (EÚ) 2016/1867.
            
         
               (9)
            
            
               Postupy, ktoré už nie sú zahrnuté v prílohe k nariadeniu (ES) č. 3199/93, sa môžu používať v členskom štáte, v ktorom sú schválené, a to na výrobu denaturovaného alkoholu používaného na výrobu akéhokoľvek výrobku neurčeného na ľudskú spotrebu podľa článku 27 ods. 1 písm. b) smernice 92/83/EHS.
            
         
               (10)
            
            
               Nariadenie (ES) č. 3199/93 by sa preto malo zodpovedajúcim spôsobom zmeniť.
            
         
               (11)
            
            
               S cieľom rozptýliť akékoľvek pochybnosti v súvislosti s platnými ustanoveniami za týchto špecifických okolností by sa malo vykonávacie nariadenie (EÚ) 2016/1867 zrušiť explicitne.
            
         
               (12)
            
            
               Z dôvodu právnej istoty by sa toto nariadenie malo uplatňovať od rovnakého dátumu ako vykonávacie nariadenie (EÚ) 2016/1867, a preto by malo nadobudnúť účinnosť čo najskôr.
            
         
               (13)
            
            
               Opatrenia stanovené v tomto nariadení sú v súlade so stanoviskom Výboru pre spotrebné dane,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 3199/93 sa nahrádza textom uvedeným v prílohe k tomuto nariadeniu.
   Článok 2
   Vykonávacie nariadenie (EÚ) 2016/1867 sa zrušuje.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 1 sa uplatňuje od 1. augusta 2017.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. júna 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 316, 31.10.1992, s. 21.
   
      (2)  Nariadenie Komisie (ES) č. 3199/93 z 22. novembra 1993 o vzájomnom uznávaní postupov úplného denaturovania etanolu na účely výnimky zo spotrebnej dane (Ú. v. ES L 288, 23.11.1993, s. 12).
   
      (3)  Vykonávacie nariadenie Komisie (EÚ) 2016/1867 z 20. októbra 2016, ktorým sa mení príloha k nariadeniu (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane (Ú. v. EÚ L 286, 21.10.2016, s. 32).
   
      PRÍLOHA
      „
            PRÍLOHA
            Zoznam výrobkov s ich registračným číslom CAS, schválených na úplné denaturovanie etanolu.
            
                        Acetón
                     
                     
                        CAS: 67-64-1
                     
                  
                        CI reaktívna červeň 24
                     
                     
                        CAS: 70210-20-7
                     
                  
                        Kryštalová violeť (CI č. 42555)
                     
                     
                        CAS: 548-62-9
                     
                  
                        Denatónium benzoát
                     
                     
                        CAS: 3734-33-6
                     
                  
                        Etanol
                     
                     
                        CAS: 64-17-5
                     
                  
                        Fluoresceín
                     
                     
                        CAS: 2321-07-5
                     
                  
                        Pribudlina (Pribudlinový olej)
                     
                     
                        CAS: 8013-75-0
                     
                  
                        Benzín (aj bezolovnatý)
                     
                     
                        CAS: 86290-81-5
                     
                  
                        Izopropylalkohol
                     
                     
                        CAS: 67-63-0
                     
                  
                        Petrolej
                     
                     
                        CAS: 8008-20-6
                     
                  
                        Olej na svietenie
                     
                     
                        CAS: 64742-47-8 a 64742-48-9
                     
                  
                        Metanol
                     
                     
                        CAS: 67-56-1
                     
                  
                        Metyletylketón (2-butanón)
                     
                     
                        CAS: 78-93-3
                     
                  
                        Metylizobutylketón (MIBK)
                     
                     
                        CAS: 108-10-1
                     
                  
                        Metylizopropylketón
                     
                     
                        CAS: 563-80-4
                     
                  
                        Metylová violeť
                     
                     
                        CAS: 8004-87-3
                     
                  
                        Metylénová modrá (52015)
                     
                     
                        CAS: 61-73-4
                     
                  
                        Minerálny olej
                     
                     
                        CAS: 8030-30-6
                     
                  
                        Terpentínový olej
                     
                     
                        CAS: 8006-64-2
                     
                  
                        Technický benzín
                     
                     
                        CAS: 92045-57-3
                     
                  
                        Terc-butylalkohol
                     
                     
                        CAS: 75-65-0
                     
                  
                        Tiofén
                     
                     
                        CAS: 110-02-1
                     
                  
                        Tymolová modrá
                     
                     
                        CAS: 76-61-9
                     
                  Výraz „absolútny etanol“ sa v tejto prílohe používa v tom istom zmysle ako výraz „absolútny alkohol“ používaný Medzinárodnou úniou pre čistú a aplikovanú chémiu (IUPAC).
            Vo všetkých nasledujúcich členských štátoch možno do denaturovaného etanolu pridať farbivo, aby sa výrobku dodala charakteristická farba, vďaka ktorej je ihneď identifikovateľný.
            I.   Spoločný postup denaturovania na účely úplne denaturovaného etanolu používaný v Belgicku, Dánsku, Nemecku, Estónsku, Írsku, Grécku, Španielsku, vo Francúzsku, v Taliansku, na Cypre, v Lotyšsku, Litve, Luxembursku, Maďarsku, na Malte, v Holandsku, Rakúsku, Poľsku, Portugalsku, Slovinsku, na Slovensku a vo Fínsku:
            
            Na hektoliter absolútneho etanolu:
            
                        —
                     
                     
                        1,0 litra izopropylalkoholu,
                     
                  
                        —
                     
                     
                        1,0 litra metyletylketónu,
                     
                  
                        —
                     
                     
                        1,0 gramu denatónium benzoátu.
                     
                  II.   Zvýšená koncentrácia pri spoločnom postupe denaturovania na účely úplne denaturovaného etanolu, používanom v týchto členských štátoch:
            
            
                         
                     
                     
                        
                           Bulharsko, Česká republika, Rumunsko a Spojené kráľovstvo
                        
                        Na hektoliter absolútneho etanolu:
                        
                                    —
                                 
                                 
                                    3,0 litra izopropylalkoholu,
                                 
                              
                                    —
                                 
                                 
                                    3,0 litra metyletylketónu,
                                 
                              
                                    —
                                 
                                 
                                    1,0 gramu denatónium benzoátu.
                                 
                              
                  
                         
                     
                     
                        
                           Chorvátsko
                        
                        Na hektoliter absolútneho etanolu:
                        Minimálne:
                        
                                    —
                                 
                                 
                                    1,0 litra izopropylalkoholu,
                                 
                              
                                    —
                                 
                                 
                                    1,0 litra metyletylketónu,
                                 
                              
                                    —
                                 
                                 
                                    1,0 gramu denatónium benzoátu.
                                 
                              
                  
                         
                     
                     
                        
                           Švédsko
                        
                        Na hektoliter absolútneho etanolu:
                        
                                    —
                                 
                                 
                                    1,0 litra izopropylalkoholu,
                                 
                              
                                    —
                                 
                                 
                                    2,0 litra metyletylketónu,
                                 
                              
                                    —
                                 
                                 
                                    1,0 gramu denatónium benzoátu.
                                 
                              
                  III.   Dodatočné postupy denaturovania na účely úplne denaturovaného etanolu, používané v určitých členských štátoch:
            
            Na hektoliter absolútneho etanolu ktorékoľvek z týchto zložení:
            
                         
                     
                     
                        
                           Česká republika
                        
                        
                                    1.
                                 
                                 
                                    0,4 litra minerálneho oleja,
                                    0,2 litra petroleja,
                                    0,1 litra technického benzínu.
                                 
                              
                                    2.
                                 
                                 
                                    3,0 litra etyl terc-butyl éteru,
                                    1,0 litra izopropylalkoholu,
                                    1,0 litra bezolovnatého benzínu,
                                    10 miligramov fluoresceínu.
                                 
                              
                  
                         
                     
                     
                        
                           Grécko
                        
                        Denaturovať možno iba etanol nízkej kvality (z prednej frakcie a dokvapu destilácie) s obsahom alkoholu minimálne 93 objemových % a maximálne 96 objemových %.
                        Na hektoliter hydratovaného alkoholu s obsahom alkoholu 93 objemových % sa pridávajú tieto látky:
                        
                                    —
                                 
                                 
                                    2,0 litra metanolu,
                                 
                              
                                    —
                                 
                                 
                                    1,0 litra terpentínového oleja,
                                 
                              
                                    —
                                 
                                 
                                    0,50 litra oleja na svietenie,
                                 
                              
                                    —
                                 
                                 
                                    0,40 gramu metylénovej modrej.
                                 
                              Konečný produkt v nezmenenom stave dosiahne pri teplote 20 °C obsah alkoholu 93 objemových %.
                     
                  
                         
                     
                     
                        
                           Fínsko – schválené do 31. decembra 2018
                        
                        Na hektoliter absolútneho etanolu ktorékoľvek z týchto zložení:
                        
                                    1.
                                 
                                 
                                    2,0 litra metyletylketónu,
                                    3,0 litra metylizobutylketónu.
                                 
                              
                                    2.
                                 
                                 
                                    2,0 litra acetónu,
                                    3,0 litra metylizobutylketónu.
                                 
                              
                  “